**NOTĂ DE FUNDAMENTARE**

**1. Titlul proiectului de act normativ**

|  |
| --- |
| **Hotărâre a Guvernului pentru aprobarea Programului naţional de securitatea aviației civile** |

|  |
| --- |
| **2. Motivele emiterii actului normativ** |

|  |  |
| --- | --- |
| 1. Descrierea situaţiei actuale11. In cazul proiectelor de acte normative care transpun legislaţie a Uniunii Europene sau creează cadrul pentru aplicarea directă a acesteia, se vor specifica doar actele Uniunii Europene in cauză, însoţite de elementele de identificare ale acestora | În conformitate cu prevederile art. 10 din *Regulamentul (CE) nr. 300/2008 al Parlamentului European şi al Consiliului din 11 martie 2008 privind norme comune în domeniul securităţii aviaţiei civile şi de abrogare a Regulamentului (CE) nr. 2320/2002*, cu modificările și completările ulterioare, denumit în continuare *Regulamentul (CE) nr. 300/2008*, statele membre ale Uniunii Europene trebuie să elaboreze, să aplice şi să menţină un program naţional de securitate a aviaţiei civile. Acest program trebuie să definească responsabilitățile pentru punerea în aplicare a standardelor de bază comune menţionate la art. 4 din *Regulamentul (CE) nr. 300/2008* şi să descrie măsurile care le sunt solicitate operatorilor economici și altor entități în acest scop.Conform prevederilor art. 95 din *Legea nr. 21/2020 privind Codul aerian,* coordonarea la nivel național a aplicării standardelor de bază comune în domeniul securităţii aviaţiei civile se realizează pe baza Programului naţional de securitate a aviației civile, elaborat de Ministerul Transporturilor şi Infrastructurii și aprobat prin Hotărâre a Guvernului.În conformitate cu prevederile standardului 3.1.1 din Anexa 17 – Securitatea Aviației la *Convenția privind aviația civilă internațională*, semnată la Chicago la data de 7 decembrie 1944, la care România a aderat prin Decretul Consiliului de Stat nr. 194/1965, denumită în continuare Convenţia de la Chicago, statele membre ale Organizaţiei Aviaţiei Civile Internaţionale trebuie să stabilească şi să implementeze un program național de securitate a aviaţiei civile care să aibă drept obiectiv protecţia operaţiunilor aviaţiei civile interne şi internaţionale împotriva actelor de intervenţie ilicită prin reglementări, practici şi proceduri menite să asigure securitatea, regularitatea şi eficienţa zborurilor.Inițial, *Regulamentul (CE) nr. 300/2008* şi *Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securităţii aviaţiei civile prevăzute în anexa la Regulamentul (CE) nr. 300/2008 al Parlamentului European şi al Consiliului* au beneficiat de norme de implementare adoptate prin *Regulamentul (CE) nr. 185/2010 din 4 martie 2010 de stabilire a măsurilor detaliate de implementare a standardelor de bază comune în domeniul securităţii aviaţiei* şi prin *Decizia nr. C(2010) 774 a Comisiei din 13.4.2010 de stabilire a măsurilor detaliate de implementare a standardelor de bază comune privind securitatea aviaţiei care conţin informaţiile menţionate la articolul 18 litera (a) din Regulamentul (CE) nr. 300/2008*.*Programul național de securitate aeronautică*, aprobat prin *Hotărârea Guvernului nr. 1193/2012*, aflat în vigoare, a stabilit responsabilități și a descris măsuri care le sunt solicitate operatorilor economici și altor entități cu responsabilități în aplicarea normelor de implementare sus menționate.Aceste norme au suferit ulterior numeroase modificări şi completări, inclusiv în ceea ce priveşte introducerea de noi măsuri şi concepte de securitate a aviaţie civileAstfel, Regulamentul (UE) nr. 185/2010, după numeroase modificări, a fost abrogat și înlocuit cu *Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației,* ultimele amendamente la acest regulament intrând în vigoare la data de 31.12.2021. De asemenea, *Decizia nr. C(2010) 774 a Comisiei din 13.4.2010*, a fost înlocuită de la 1 februarie 2016 cu *Decizia C(2015) 8005 a Comisiei din 13.4.2010 de stabilire a măsurilor detaliate de implementare a standardelor de bază comune privind securitatea aviației care conțin informațiile menționate la articolul 18 litera a) din Regulamentul (CE) nr. 300/2008*.După intrarea în vigoare a actualului Program național de securitate aeronautică și Anexa 17 la *Convenția de la Chicago* a suferit numeroase modificări, ajungându-se în prezent la ediția a 10-a și la amendamentul nr.17 al acesteia.Prin ordinul ministrului transporturilor nr. 1547/2013, Autorității Aeronautice Civile Române i-au fost delegate o serie de competențe în domeniul securității aviației civile, printre care și cele de autoritate responsabilă de coordonarea şi monitorizarea punerii în aplicare a Programul naţional de securitate a aviației civile, precum și cele de elaborare și actualizare a acestui program.De asemenea, la data intrării în vigoare a ordinului ministrului transporturilor de delegare de competenţe Autorităţii Aeronautice Civile Române în domeniul securităţii aviaţiei civile, în conformitate cu prevederile art. 4 din *Ordonanţa Guvernului nr. 29/2013 privind reglementarea unor măsuri bugetare,* cu modificările ulterioare, Autoritatea Aeronautică Civilă Română a devenit autoritate competentă în domeniul securităţii aviaţiei civile, în înţelesul Ordonanţei Guvernului nr. 17/2011 privind controlul calităţii în domeniul securităţii aviaţiei civile.*Regulamentul (CE) nr. 300/2008 al Parlamentului European şi al Consiliului din 11 martie 2008 privind norme comune în domeniul securităţii aviaţiei civile şi de abrogare a Regulamentului (CE) nr. 2320/2002,* cu modificările și completările ulterioare;- *Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației*, cu modificările și completările ulterioare;- *Decizia C(2015) 8005 a Comisiei din 16.11.2015 de stabilire a măsurilor detaliate de implementare a standardelor de bază comune privind securitatea aviației care conțin informațiile menționate la articolul 18 litera a) din Regulamentul (CE) nr. 300/2008*, cu modificările și completările ulterioare; |
| 2. Schimbări preconizate | În conformitate cu dispozițiile art. 95 alin. (1) din *Legea nr. 21/2020 privind Codul aerian*, Autoritatea Aeronautică Civilă Română a elaborat și a propus spre promovare proiectul ***Programului național de securitate a aviației civile (PNSA)*,** care să înlocuiască actualul Program național de securitate aeronautică, aprobat prin Hotărârea Guvernului nr. 1193/2012 si care să reflecte noile cerințe specifice securității aviației civile stabilite prin reglementările europene, dar și competențele și responsabilitățile diferitelor instituții și autorități din România în domeniul securități aviației civile.Astfel, prin *PNSA* este definită politica națională în domeniul securității aviației civile, prin care sunt stabilite (i) obiectivele și scopul *PNSA*, (ii) modalitatea de finanțare a costurilor generate de măsurile de securitate a aviației civile, (iii) modalitatea de stabilire a unor măsuri de securitate mai stricte sau de acordare a derogărilor de la standardele de securitate aplicabile, (iv) organizarea sistemului național de securitate a aviației civile, cu definirea atribuțiilor și responsabilităților fiecărei entități.Sunt stabilite totodată mecanismele de cooperare și comunicare atât cu organismele și organizațiile internaționale, cu statele membre ale Uniunii Europene sau cu state terțe, dar și cu mass-media.De asemenea, este instituită obligația pentru administratorii aerodromurilor, transportatori și pentru alte entități care aplică măsuri de securitate conform *PNSA*, să notifice programele proprii de securitate către Autoritatea Aeronautică Civilă Română, în vederea verificării modalității în care acestea îndeplinesc cerințele prevăzute în reglementările europene specifice securității aviației civile.În Secțiunea a III-a din *PNSA* sunt stabilite măsurile de securitate pentru asigurarea aplicării eficiente a *Regulamentului de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației, cu modificările și completările ulterioare și a Deciziei C(2015) 8005 a Comisiei din 16.11.2015 de stabilire a măsurilor detaliate de implementare a standardelor de bază comune privind securitatea avi**ației care conțin informațiile menționate la articolul 18 litera a) din Regulamentul (CE) nr. 300/2008*, cu modificările și completările ulterioare, precum și a standardelor de bază comune pentru protecţia aviaţiei civile împotriva actelor de intervenţie ilicită, menţionate la art. 4 din *Regulamentul (CE) nr. 300/2008*, pe următoarele domenii principale:* Securitatea aeroportuară;
* Securitatea .aeronavelor;
* Pasagerii și bagajele de mână;
* Bagajele de cală;
* Mărfurile și poșta;
* Proviziile de bord;
* Proviziile de aeroport;
* Măsuri de securitate în zbor;
* Recrutarea și instruirea personalului;
* Echipamente de securitate;
* Securitatea ATM/ATS/CNS;
* Securitatea cibernetică
* Managementul acțiunilor de răspuns la acte de intervenție ilicită.

Anexa nr. 1 la *Programul național de securitate a aviației civile* care conține, în general, măsuri suplimentare de control de securitate, precum și dispoziții privind anumite exceptări de la acest control, va fi clasificată secret de serviciu urmând să fie pusă la dispoziția entităților care trebuie să aplice standarde de securitate a aviației civile, de către Autoritatea Aeronautică Civilă Română, la cerere.Se propune totodată ca *Programul național de management al acțiunilor de răspuns la acte de intervenție ilicită* să fie adoptat ca act normativ separat, prin ordin comun emis de Ministerul Transporturilor și Infrastructurii, Ministerul Apărării Naționale, Ministerul Afacerilor Interne, și Serviciul Român de Informații, în termen de 90 de zile de la publicarea noului *Program național de securitate a aviației civile*.De asemenea, *Hotărârea Guvernului nr. 1193/2012 privind aprobarea Programului național de securitate aeronautică*, publicată în Monitorul Oficial al României, partea I, nr. 841 din 13 decembrie 2012, va fi abrogată. |
| 3. Alte informaţii | Nu sunt  |

**3. Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | *Nu este cazul* |
| 11.Impactul asupra mediului concurenţial si domeniului ajutoarelor de stat  | *Nu este cazul* |
| 2. Impactul asupra mediului de afaceri | *Nu este cazul* |
| 21. Impactul asupra sarcinilor administrative | *Nu este cazul* |
| 22. Impactul asupra întreprinderilor mici si mijlocii | *Nu este cazul* |
| 3. Impactul social | *Nu este cazul* |
| 4. Impactul asupra mediului  | *Nu este cazul* |
| 5. Alte informații | Nu *sunt* |

**4. Impactul financiar asupra bugetului de stat consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |
| --- | --- | --- | --- |
| Indicatori | An curent | Următorii 4 ani | Media următorilor 5 ani, după anul curent |
|  |  | I | II | III | IV |  |
| 1.Modificări ale veniturilor bugetare, plus/minus, din care:a)bugetul de stat, din acesta:-impozit pe profit-impozit pe venitb)bugete locale:-impozit pe profitc)bugetul asigurărilor sociale-contribuţii de asigurări | --- | --- | -- | --- | --- |  |
| 2.Modificări ale cheltuielilor bugetare din care:a)bugetul de stat, din acesta:-cheltuieli de personal-bunuri şi serviciib)bugete locale:-cheltuieli de personal-bunuri şi serviciic)bugetul asigurărilor sociale-cheltuieli de personal-bunuri şi servicii | -- | -- | --- | --- | --- |  |
| 3.Impact financiar, plus/minus, din care:a) buget de statb)bugete locale | - | - | - | - | - |  |
| 4.Propuneri pentru acoperirea creşterilor de cheltuieli | *Nu este cazul* |
| 5. Propuneri pentru acoperirea scăderilor de venituri | - | - | - | - | - | - |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| 7. Alte informaţii | *Nu este cazul* |

**5. Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii.  | *Hotărârea Guvernului nr. 1193/2012 pentru aprobarea Programului Național de Securitate Aeronautică va fi abrogată**Ordin al ministrului transporturilor și infrastructurii, ministrului afacerilor interne, ministrului apărării naționale și al directorului Serviciului Român de Informații pentru aprobarea Programului național de management al acțiunilor de răspuns la acte de intervenție ilicită* |
| 11. Compatibilitatea proiectului de act normativ cu legislatia in domeniul achizitiilor publice | *Nu este cazul* |
| 2. Conformitatea proiectului de act normativ cu legislaţia Uniunii în cazul proiectelor ce transpun prevederi ale Uniunii | *Nu este cazul* |
| 3.Măsuri normative necesare aplicării directe a actelor normative ale Uniunii | Asigură aplicarea:- art. 10 din *Regulamentul (CE) nr. 300/2008 al Parlamentului European şi al Consiliului*, cu modificările și completările ulterioare;- art. 1.0.3, 1.3.2, 1.4.4, 4.1.1, 4.1.2, 4.1.3, 5.1.5, 8.1.4., 9.1.3, cap. 11, art. 12.4 din Anexa la *Regulamentul de punere în aplicare (UE) 2015/1998 al Comisiei*, cu modificările și completările ulterioare;- art. 1.1, 1.2, 1.3.2, 4.1.1, 4.1.2., 4.1.3., 4.3.3., 5.1.6., 6.2.3., 6.2.3., 6.8.2., 6.8.3 din Anexa la *Decizia C(2015) 8005 a Comisiei*, cu modificările și completările ulterioare |
| 4. Hotărâri ale Curţii de Justiţie a Uniunii Europene | *Nu este cazul* |
| 5.Alte acte normative şi/sau documente internaţionale din care decurg angajamente | *Nu este cazul* |
| 6.Alte informaţii | *Nu este cazul* |

**6. Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | La elaborarea proiectului de PNSA, Autoritatea Aeronautică Civilă Română a organizat întâlniri de lucru cu reprezentanți ai Serviciului Român de Informații, Serviciului de Informații Externe, Ministerului Afacerilor Interne, Ministerului Apărării Naționale.De asemenea, au fost consultate principalele entități care aplică măsuri de securitate (operatori aeroportuari, transportatori aerieni, ROMATSA– furnizorul național de servicii de navigație aeriană) |
| 2.Fundamentarea alegerii organizațiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | - consultarea a inclus toate instituțiile și structurile cu responsabilități în aplicarea măsurilor de securitate a aviației civile |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | *Nu este cazul* |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | *Nu este cazul* |
| 5.Informaţii privind avizarea de către:a)Consiliul Legislativb)Consiliul Suprem de Apărare a Ţăriic)Consiliul Economic şi Sociald)Consiliul Concurenţei e)Curtea de Conturi | *Este necesar avizul Consiliului Legislativ* *Nu este cazul**Nu este cazul**Nu este cazul**Nu este cazul* |
| 6.Alte informaţii | *Nu sunt*  |

**7. Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul a îndeplinit procedura prevăzută de Legea nr. 52/2003 privind transparența decizională în administrația publică, republicată și a fost publicat pe pagina de web a Ministerului Transporturilor și Infrastructurii. Menționăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de acte normative spre adoptare, aprobat prin Hotărârea Guvernului nr. 561/2009. |
| 2.Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | *Nu este cazul* |
| 3. Alte informaţii | *Nu sunt* |

**8. Măsuri de implementare**

|  |  |
| --- | --- |
| 1.Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | *Nu este cazul* |
| 2.Alte informaţii | *Nu sunt*  |

Având în vedere cele de mai sus, a fost elaborat prezentul proiect de **Hotărâre a Guvernului pentru aprobarea pentru aprobarea Programului naţional de securitate a aviației civile,** pe care îl supunem Guvernului spre adoptare.

**VICEPRIM-MINISTRU, MINISTRUL TRANSPORTURILOR ȘI INFRASTRUCTURII**

**Sorin Mihai GRINDEANU**

**AVIZĂM:**

|  |  |
| --- | --- |
| **MINISTRUL APĂRĂRII NAȚIONALE****Vasile DÎNCU** | **MINISTRUL AFACERILOR INTERNE****Lucian Nicolae BODE** |
|  |  |
| **DIRECTORUL SERVICIULUI DE INFORMAȚII EXTERNE****Gabriel VLASE** | **DIRECTORUL SERVICIULUI DE PROTECȚIE ȘI PAZĂ****Lucian-Silvan PAHONȚU** |
|  |  |
| **DIRECTORUL DIRECTORATULUI NAŢIONAL DE SECURITATE CIBERNETICĂ****Dan CÎMPEAN** | **DIRECTORUL SERVICIULUI ROMÂN DE INFORMAȚII****Eduard Raul HELLVIG** |
|  |  |
| **MINISTRUL AFACERILOR EXTERNE****Bogdan Lucian AURESCU** | **MINISTRUL JUSTIȚIEI****Marian-Cătălin PREDOIU** |